Kommunikasjonen med Betty i Best Holiday Homes var rask og god både før og under vårt opphold i huset. Betty svarte stort sett på dagen på alle våre spørsmål. Veibeskrivelsen var enkel å følge, men ingen møtte oss ved porten til eiendommen som avtalt slik at vi måtte ringe selskapet for å finne hva som skjedde. Vi ble da gitt koder til port og hus slik at vi kunne komme oss inn på egenhånd. Far til eier kom etter hvert og viste oss rundt på eiendommen. Eiendommen lå veldig fredelig til i et frodig område på toppen av en ås uten gjenboere. Huset var veldig romslig og hyggelig med god plass for to familier. Vi elsket alle terrassene og bassengområdet med egen skyggefull spiseplass og dusj toalett. Det meste av tiden vi var i huset ble tilbragt der. Bassenget var stort og ga rom for lek og trening. Det var litt uklart for oss om noen var innom og renset bassenget innimellom da det var mye rusk pga trær rundt bassenget. Dette forsøkte vi etter beste evne å rense opp selv.
Sengene var gode og rommene romslige. Vi hadde aircondition fra kl. 21.00 til kl. 07.00. I varmen ble dette altfor kort og vi fikk utvidet fra kl. 19.00 til kl. 10.00, men det viste seg at det kun var til kl. 07.00. Rommene i 2. etg. ble aldri veldig kjølige - her burde man hatt mulighet til å senke temperaturen ytterligere, men det var levelig. Tror aldri temperaturen innendørs var på under 25 grader. Det vi savnet i huset var en brukermanual på husets fasiliteter og området rundt slik som tips om utfarter, strenger, byer i området, butikker, restauranter, lege etc. I sum var dette en meget flott eiendom som vi kan anbefale på det varmeste. Det samme gjelder den kommunikasjon vi hadde med Best Holiday Homes og med husets eier. Vi reiser gjerne tilbake.